b"\n_START_ARTICLE_\nTorre de Cal Rei\n_START_SECTION_\nDescripci\xc3\xb3\n_START_PARAGRAPH_\nLa torre est\xc3\xa0 situada al mig d'un petit bosquet a la part alta de Pontons, sota la serra d'Ancosa. \xc3\x89s de planta quadrangular, de 8,05 m x 8,53 m., una al\xc3\xa7ada actual d'uns 10 a 11 m. i un gruix de mur de 0,92 m, dividida en tres crugies per una paret i una arcada diafragma. Hi ha restes dels pisos, amb portes adovellades i finestres de llinda. T\xc3\xa9 acc\xc3\xa9s \xc3\xbanic per una porta adovellada. Als angles de la torre hi ha carreus de pedra grans i regulars. Hi ha altres construccions similars a prop, per\xc3\xb2 de menor qualitat constructiva._NEWLINE_Est\xc3\xa0 dividida en dos cossos per un mur interior en el qual s'obren tres portes una a cada planta. Les dues superiors adovellades en arc de mig punt. La porta principal, situada a la fa\xc3\xa7ana oriental, \xc3\xa9s acabada en arc de mig punt format per vuit dovelles. Ran de terra, diverses espitlleres que s\xc3\xb3n m\xc3\xa9s nombroses al pis principal, a 3,30 m del s\xc3\xb2l i al pis superior, a 5 m del s\xc3\xb2l."